3.0 ลักษณะการประกอบธุรกิจ

3.1 ประวัติความเป็นมา

  บริษัทฯ ได้รับการจดทะเบียน จัดตั้งเป็นบริษัทจำกัด ในนาม “บริษัท โพลีน จำกัด” เมื่อวันที่ 24
  กันยายน 2530 โดยกลุ่มตระกูล “เลี่ยวไพรัตน์” เป็นผู้ก่อตั้งและบริหารมาจนถึงปัจจุบัน
  ด้วยทุนจดทะเบียนเริ่มแรก 100,000 บาท ประกอบธุรกิจเป็นตัวกลางในการจัดซื้อเม็ดพลาสติก
  PE (Polyethylene) จากบริษัท ไออาร์พีซี จำกัด (มหาชน) “ IRPC ”

  ต่อมาได้เปลี่ยนชื่อเป็นบริษัท ทีพีไอ โพลีน จำกัด เมื่อวันที่ 24 ตุลาคม 2532
  และในเดือนมีนาคม 2533 บริษัทฯ ได้รับโอนกิจการผลิตเม็ดพลาสติก LDPE (Low Density
  Polyethylene) และสิทธิประโยชน์ต่างๆ ตามบัตรส่งเสริมการลงทุนจาก IRPC
  และได้ขยายธุรกิจในการผลิตและจำหน่ายปูนเม็ดและปูนซีเมนต์

  ต่อมาในปี 2534 บริษัทฯ ได้จัดตั้งบริษัท ทีพีไอ คอนกรีต จำกัด ซึ่งบริษัทฯถือหุ้นในสัดส่วนร้อยละ
  99.99 เพื่อผลิตและจำหน่ายคอนกรีตผสมเสร็จ โดยเมื่อวันที่ 20 พฤศจิกายน 2533 บริษัทฯ
  ได้จดทะเบียนในตลาดหลักทรัพย์แห่งประเทศไทย และเมื่อวันที่ 17 กุมภาพันธ์ 2537 บริษัทฯ
  ได้จดทะเบียนเป็นบริษัทมหาชนจำกัด โดยบริษัทฯ ได้เริ่มผลิตปูนสำเร็จรูปตั้งแต่ปี 2539

  ในระหว่างปี 2543-2551 ที่ผ่านมา บริษัทฯและบริษัท ทีพีไอ คอนกรีต จำกัด (บริษัทย่อย)
  ดำเนินธุรกิจภายใต้การฟื้นฟูกิจการโดยศาลล้มละลายกลาง
  และได้ปฎิบัติตามเงื่อนไขของสัญญาหลักในการปรับโครงสร้างหนี้ (Master Restructuring
  Agreement) อย่างต่อเนื่องมาโดยตลอด

  ต่อมาเมื่อวันที่ 19 มกราคม 2552
  ศาลล้มละลายกลางได้มีคำสั่งยกเลิกการฟื้นฟูกิจการของบริษัทฯและบริษัทย่อย

  การเปลี่ยนแปลงและพัฒนาการที่สำคัญในรอบปี 2550 ถึงปัจจุบัน

  ปี 2550

  29 มิถุนายน เพื่อปรับโครงสร้างองค์กรให้เหมาะสม บริษัทฯ
  ได้ขายเงินลงทุนในหุ้นสามัญของบริษัท อุตสาหกรรมเหล็กกล้าไทย จำกัด (มหาชน) (“TSSI”)
  ทั้งหมดจำนวน 125,620,000 หุ้น (คิดเป็นร้อยละ 29.77 ของทุนจดทะเบียนชำระแล้วใน
  TSSI) ในราคาหุ้นละ 0.01 บาท รวมเป็นเงิน 1,256,200 บาท ให้แก่บริษัท ทีพีไอ คอนกรีต
  จำกัด (ถือหุ้นร้อยละ 99.99 โดยบริษัทฯ)

  28 กันยายน บริษัทฯได้จ่ายเงินปันผลส่วนที่เหลือสำหรับผลประกอบการในปี 2549 ตั้งแต่วันที่ 1
  กรกฎาคม 2549 ถึงวันที่ 31 ธันวาคม 2549 ให้แก่ผู้ถือหุ้นในอัตราหุ้นละ 0.10 บาท
  คิดเป็นจำนวนเงินรวมเท่ากับ 201.90 ล้านบาท

  3 ธันวาคม ศาลอาญาได้พิพากษาว่าบริษัทฯได้กระทำผิด
  โดยได้ร่วมกับบุคคลอื่นเผยแพร่ข้อมูลบริษัทฯในวันที่ 25 พฤศจิกายน 2546 และ วันที่ 14-16
  ธันวาคม 2546 เกี่ยวกับการเสนอขายหุ้น และได้พิพากษาปรับบริษัทฯเป็นจำนวนเงิน 6,900.30
  ล้านบาท

  11 ธันวาคม ศาลล้มละลายกลาง
  ได้มีคำสั่งอนุญาตให้ขยายระยะเวลาการดำเนินการตามแผนฟื้นฟูกิจการของบริษัทฯและบริษัท
  ทีพีไอ คอนกรีต จำกัด ออกไปอีก 1 ปี จนถึงวันที่ 31 ธันวาคม 2551

  ปี 2551

  15 กุมภาพันธ์ บริษัทฯได้ยื่นอุทธรณ์คำตัดสินของศาลอาญาต่อศาลอุทธรณ์
  ปัจจุบันคดีอยู่ระหว่างพิจารณาโดยศาลอุทธรณ์
  สืบเนื่องจากคดีดังกล่าวทำให้บริษัทฯได้บันทึกประมาณการหนี้สินจากค่าปรับเป็นเงิน 6,900
  ล้านบาท ในงบการเงินในปี 2551

  ปี 2552

  19 มกราคม ศาลล้มละลายกลาง ได้มีคำสั่งยกเลิกการฟื้นฟูกิจการของบริษัทฯและบริษัท ทีพีไอ
  คอนกรีต จำกัด

นอกจากนี้บริษัทฯยังมีพัฒนาการด้านอื่นๆ ในรอบปี 2552 ดังนี้ 

  - บรรลุข้อตกลงและชำระหนี้ทั้งจำนวนให้แก่เจ้าหนี้กว่า 35 ราย

  บริษัทฯและบริษัท ทีพีไอ คอนกรีต จำกัด
  ได้เจรจาเพื่อหาข้อสรุปในการชำระหนี้ตามแผนฟื้นฟูกิจการที่ศาลล้มละลายกลางมีคำสั่งเห็นชอบ
  โดยสามารถบรรลุข้อตกลงในการชำระคืนหนี้ทั้งจำนวนให้กับเจ้าหนี้จำนวน 35 ราย
  เป็นจำนวนรวมเทียบเท่า 1,032 ล้านบาท

  - บรรลุข้อตกลงและอยู่ระหว่างการเจรจาในการขยายระยะเวลาการชำระหนี้คงค้าง

  บริษัทฯได้เจรจากับเจ้าหนี้ทางการเงินเพื่อหาข้อสรุปของเงื่อนไขในการชำระหนี้
  ซึ่งสามารถบรรลุข้อตกลงในการขยายระยะเวลาการชำระหนี้กับเจ้าหนี้เป็นส่วนใหญ่
  และอยู่ระหว่างการเจรจาเงื่อนไขในการขยายระยะเวลาการชำระหนี้กับเจ้าหนี้ส่วนที่เหลือ
  ซึ่งคาดว่าน่าจะได้ข้อสรุปในเร็ววัน

  ณ วันที่ 31 ธันวาคม 2552 บริษัทฯมีภาระหนี้ทางการเงินจำนวนประมาณ 5,510 ล้านบาท
  โดยมีอัตราส่วนหนี้สินต่อส่วนของผู้ถือหุ้นประมาณ 0.31 เท่า (กรณีรวมสำรองค่าปรับจำนวน
  6,900 ล้านบาท) และอัตราส่วนหนี้สินทางการเงินต่อส่วนของผู้ถือหุ้นประมาณ 0.10 เท่า
  ซึ่งนับว่าต่ำมากเมื่อเทียบกับบริษัทที่อยู่ในอุตสาหกรรมเดียวกัน

  -
  เจ้าหนี้ผู้คัดค้านการซื้อหนี้คืนโดยมีส่วนลดทั้งหมดยื่นคำร้องขอถอนอุทธรณ์คำสั่งศาลล้มละลายกลางต่อศาล

  ฎีกา

  ตามที่บริษัทฯได้ยื่นคำร้องต่อศาลล้มละลายกลาง เมื่อวันที่ 24 กุมภาพันธ์ 2547
  เพื่อชำระหนี้ซื้อคืนโดยมีส่วนลดโดยการวางแคชเชียร์เช็ค และ/หรือ ดราฟท์
  ไว้ที่ศาลล้มละลายกลาง เพื่อให้เจ้าหนี้ที่เข้าร่วมโครงการการซื้อหนี้คืนมีส่วนลด (Debt
  Repurchase Program - DRP) มารับการชำระหนี้ตามเงื่อนไขของแผนฟื้นฟูกิจการ
  โดยเจ้าหนี้บางรายได้ยื่นคำร้องคัดค้านคำร้องของบริษัทฯ และเมื่อวันที่ 30 กันยายน 2548
  ศาลล้มละลายกลางได้มีคำสั่งให้ยกคำร้องคัดค้านของเจ้าหนี้ดังกล่าว
  ต่อมาเจ้าหนี้ผู้คัดค้านดังกล่าวได้ยื่นอุทธรณ์คำสั่งของศาลล้มละลายกลางต่อศาลฏีกา

  ปัจจุบันเจ้าหนี้ผู้คัดค้านดังกล่าวทั้งหมดได้ยื่นคำร้องขอถอนอุทธรณ์คำสั่งของศาลล้มละลายกลางแล้ว
  ส่งผลให้บริษัทฯ
  สามารถบันทึกกำไรจากการได้ปรับโครงสร้างหนี้ตามแผนฟื้นฟูกิจการที่ศาลล้มละลายกลางมีคำสั่งเห็นชอบ
  เป็นจำนวนรวมเทียบเท่า 2,738 ล้านบาท

  - พัฒนาผลิตภัณฑ์อย่างต่อเนื่อง

  เพื่อตอบสนองความต้องการของตลาดกลุ่มบริษัททีพีไอ โพลีน
  มีนโยบายพัฒนาผลิตภัณฑ์อย่างต่อเนื่อง เพื่อให้สอดคล้องกับความต้องการของผู้บริโภค ดังนี้

  1. บริษัทฯ ได้พัฒนาผลิตภัณฑ์ปูนซีเมนต์ ดังนี้

  - ปูนทีพีไอเแดงซูเปอร์ ประหยัดได้ถึง 20%

  ปูนทีพีไอแดงซูเปอร์ ถูกพัฒนาขึ้นด้วยเทคโนโลยีที่ทันสมัยได้รับการรับรองตามมาตรฐาน มอก.
  15-2547 มีคุณภาพสูงกว่าปูนซีเมนต์ปอร์ตแลนด์ประเภทที่ 1 ทั่วไป ถึง 20% มีความละเอียดสูง
  จึงเหมาะสมอย่างยิ่งสำหรับงานหล่อผลิตภัณฑ์คอนกรีต เช่น คอนกรีตบล็อก ท่ออัดแรง
  และเสาเข็มกลวง เป็นต้น
  และเนื่องจากปูนทีพีไอแดงซูเปอร์มีกำลังอัดระยะสูงจึงทำให้ชิ้นงานที่หล่อได้แข็งแกร่งเร็วขึ้น
  สามารถขนย้ายได้ภายในระยะเวลาสั้นลง ทำให้ลดระยะเวลาการทำงานและเพิ่มผลผลิตได้

  ด้วยน้ำหนักปูนซีเมนต์ทีพีไอแดงซูเปอร์ 40 กิโลกรัม
  ซึ่งสามารถใช้งานได้เทียบเท่ากับปูนซีเมนต์ปอร์ตแลนด์ประเภท 1 ทั่วไป 50 กิโลกรัม
  จึงทำให้ประหยัดทั้งค่าปูนซีเมนต์และค่าขนส่งได้มากถึง 20%

  - ปูนปั้นสำเร็จรูป “ทีพีไอ M900” เป็นปูนสำเร็จรูป ซึ่งเมื่อผสมน้ำตามอัตราส่วนที่เหมาะสม
  นวดผสมให้เข้ากันดีแล้วจะได้วัสดุที่มีคุณสมบัติเหมาะกับการปั้นลวดลาย ปั้นประดับตกแต่งๆ
  ใช้งานได้ทั้งงานปั้นลอยตัว งานปั้นนูนสูง งานปั้นนูนต่ำ เช่น งานปั้นหน้าบัน งานปั้นหน้าจั่ว
  นอกจากนี้ยังสามารถใช้สำหรับงานตกแต่งอาคารบ้านและสวน ได้ด้วย เป็นต้น

  - กาวซีเมนต์ M500 และ M501 บริษัทฯได้เพิ่มขนาดถุง 5 กิโลกรัม (ถุงพลาสติก)
  สำหรับกาวซีเมนต์ติดกระเบื้อง M500 และกาวซีเมนต์ชนิดแรงยึดเกาะสูง M501
  เพื่อเป็นทางเลือกให้แก่ผู้ใช้ที่มีปริมาณงานน้อย และสามารถช่วยเก็บรักษาเนื้อปูนให้มีอายุยาวขึ้น

  2. บริษัท ทีพีไอ คอนกรีต จำกัด (ถือหุ้นร้อยละ 99.99 โดยบริษัทฯ) ได้คิดค้นผลิตภัณฑ์ใหม่ๆ
  เพื่อตอบสนอง ความต้องการของลูกค้า ดังนี้

  - คอนกรีตกำลังสูงพิเศษที่ 12 ชั่วโมง เป็นคอนกรีตที่สามารถพัฒนากำลังอัดได้สูงพิเศษ
  สามารถรับแรงอัดได้สูงถึง 240 Kgf/cm² (ทรงลูกบาศก์) ภายในระยะเวลา 12 ชั่วโมง
  หลังจากการเทและอัดแน่นเสร็จสิ้น โดยถูกออกแบบให้มีค่ายุบตัว (Slump) สูงถึง 25.0 + 3.5
  เซนติเมตร และยังมีอายุการทำงานได้นานถึง 2 ชั่วโมง

  - คอนกรีตกำลังสูงพิเศษสำหรับงานสะพานและอาคาร
  เป็นคอนกรีตที่มีค่ากำลังรับแรงอัดทรงลูกบาศก์ไม่น้อยกว่า 600 kgf/cm² ที่อายุ 28 วัน
  และสามารถเพิ่มสูงขึ้นอีกถึง 700 kgf/cm² ที่อายุ 56 วัน
  ซึ่งถูกออกแบบให้สามารถลำเลียงคอนกรีตโดยใช้ปั๊มสูงขึ้นไปแนวดิ่งได้ไม่น้อยกว่า 150 เมตร
  หรือ ตามแนวราบได้ไม่น้อยกว่า 500 เมตร สามารถเทเข้าแบบได้ง่าย
  และพื้นผิวหน้าคอนกรีตที่แข็งตัวแล้วจะมีความเรียบนวลเป็นพิเศษเหมาะกับงานคอนกรีตผิวเปลือย

  - ขยายโรงไฟฟ้าพลังงานความร้อนทิ้งเป็นขนาดรวม 54 เมกกะวัตต์

  บริษัท ทีพีไอ โพลีน เพาเวอร์ จำกัด (ถือหุ้นร้อยละ 99.99 โดยบริษัทฯ)
  เป็นบริษัทผู้ดำเนินโครงการโรงไฟฟ้าพลังงานความร้อนทิ้งขนาด 36 เมกกะวัตต์ต่อปี
  โดยได้ดำเนินการในเชิงพาณิชย์ตั้งแต่ปี 2552

  เพื่อรองรับการขยายตัวขององค์กรในระยะยาว กลุ่มบริษัททีพีไอ โพลีน
  มีนโยบายลดต้นทุนด้านพลังงาน โดยบริษัท ทีพีไอ โพลีน เพาเวอร์ จำกัด
  อยู่ระหว่างขยายกำลังการผลิตของโรงไฟฟ้าพลังงานความร้อนทิ้งเพิ่มขึ้นอีกประมาณ 18
  เมกกะวัตต์ต่อปี โดยคาดว่าส่วนขยายจะแล้วเสร็จในปี 2553
  ซึ่งเมื่อรวมกับโรงไฟฟ้าพลังงานความร้อนทิ้งขนาด 36 เมกกะวัตต์ ที่มีอยู่เดิม จะส่งผลให้บริษัท
  ทีพีไอ โพลีน เพาเวอร์ จำกัด มีโรงไฟฟ้าพลังงานความร้อนทิ้งขนาดรวม 54 เมกกะวัตต์

  โครงการดังกล่าวนี้
  นอกจากจะทำให้บริษัทฯสามารถประหยัดต้นทุนในการซื้อไฟฟ้าจากแหล่งภายนอกได้ประมาณปีละ
  750 - 800 ล้านบาทแล้ว ยังเป็นโครงการที่ช่วยลดผลกระทบต่อสิ่งแวดล้อม
  โดยสามารถลดปริมาณการปล่อยก๊าซคาร์บอนไดออกไซด์
  ซึ่งเป็นสาเหตุที่ทำให้เกิดก๊าซเรือนกระจกตัวสำคัญที่ทำให้เกิดภาวะโลกร้อน
  ซึ่งบริษัทฯอยู่ระหว่างการขอขึ้นทะเบียนเป็นผู้ลดการปล่อยก๊าซเรือนกระจกตามกลไกการพัฒนาที่สะอาด
  (CDM) ตามพิธีสารเกียวโต ซึ่งจะทำให้บริษัทฯสามารถที่จะได้รับ Carbondioxide credit
  ซึ่งจะช่วยเพิ่มรายได้ให้กลุ่มบริษัทด้วย

  นอกจากนี้ บริษัท ทีพีไอ โพลีน เพาเวอร์ จำกัด
  ยังได้ขยายการดำเนินธุรกิจสถานีให้บริการน้ำมัน โดยมีการเพิ่มการให้บริการก๊าซธรรมชาติ
  เพื่อให้บริการแก่ลูกค้าทั่วไป โดยมีสถานีให้บริการตั้งอยู่ในเขตกรุงเทพมหานครและต่างจังหวัด
  ได้แก่จังหวัดสระบุรี นครสวรรค์ และอุบลราชธานี

  - การรับผิดชอบต่อสังคมและสิ่งแวดล้อม (Corpoarte Social Responsibility)

  ทีพีไอโพลีนได้ดำเนินธุรกิจด้วยความรับผิดชอบต่อสังคมและสิ่งแวดล้อม
  รวมทั้งเป็นบริษัทฯที่ดีของคนไทย
  โดยมีปณิธานในการบริหารจัดการบริษัทฯตามหลักการกำกับดูแลกิจการที่ดี
  มุ่งมั่นในการปฏิบัติงานด้วยความโปร่งใส มีคุณธรรมและรับผิดชอบต่อผู้ถือหุ้น ลูกค้า พนักงาน
  สังคมและผู้มีส่วนได้ส่วนเสีย

  ในปี 2552 นี้
  บริษัทฯได้ให้ความสำคัญกับการผลักดันการสร้างวัฒนธรรมบริษัทภิบาลอย่างเป็นรูปเป็นธรรม
  โดยการรณรงค์ส่งเสริมการเป็นองค์กรที่มีความรับผิดชอบต่อสังคมและสิ่งแวดล้อม
  โดยได้จัดทำคู่มือจรรยาบรรณธุรกิจ (Code of Conduct) ซึ่งได้รวบรวมปณิธาน วิสัยทัศน์
  พันธกิจ การกำกับดูแลกิจการ คุณค่าองค์กร และคู่มือจรรยาบรรณพนักงานมารวมไว้ในที่เดียวกัน
  โดยมีการติดตามดูแลให้มีการปฏิบัติและยึดถือปฏิบัติเป็นคุณธรรมประจำใจ
  โดยกำหนดให้เป็นหน้าที่และความรับผิดชอบของกรรมการ ผู้บริหาร
  และพนักงานทุกคนที่จะต้องรับทราบ ทำความเข้าใจ ปฏิบัติตามนโยบาย
  และข้อปฏิบัติตามที่กำหนดไว้ในจรรยาบรรณธุรกิจของบริษัทฯ (Code of Conduct)
  อย่างเคร่งครัด

  3.2 ภาพรวมการประกอบธุรกิจ ณ วันที่ 31 ธันวาคม 2552

3.3 รายละเอียดธุรกิจ

บริษัทฯและบริษัทในเครือประกอบธุรกิจ ดังนี้

1. ธุรกิจปูนซีเมนต์ ปูนเม็ด และปูนสำเร็จรูป

  บริษัทฯเป็นผู้ผลิตปูนซีเมนต์ ปูนเม็ด และปูนสำเร็จรูปชนิดต่างๆ
  โดยมีโรงงานผลิตอยู่ที่จังหวัดสระบุรี ทั้งนี้
  บริษัทฯเป็นผู้ผลิตปูนซีเมนต์รายใหญ่หนึ่งในสามของประเทศ โดยมีส่วนแบ่งการตลาดร้อยละ 18
  ของปริมาณการจำหน่ายทั้งหมดในประเทศ
  และเป็นผู้ผลิตปูนสำเร็จรูปรายใหญ่หนึ่งในสองของประเทศ นอกจากนี้ บริษัทฯ
  ยังดำเนินธุรกิจรับกำจัดกากอุตสาหกรรม

2. ธุรกิจเม็ดพลาสติก LDPE / EVA

  บริษัทฯผลิตเม็ดพลาสติก LDPE 2 ชนิด ได้แก่ LDPE Homopolymer (LDPE) และ LDPE
  Copolymer (EVA) ที่โรงงานในจังหวัดระยอง LDPE
  เป็นเม็ดพลาสติกประเภทที่นำไปใช้เป็นวัตถุดิบในการผลิตผลิตภัณฑ์พลาสติกหลายประเภท
  โดยบริษัทฯเป็นผู้ผลิตเม็ดพลาสติก LDPE รายใหญ่ที่สุดในประเทศไทย
  โดยมีส่วนแบ่งการตลาดในผลิตภัณฑ์ LDPE และ EVA ประมาณร้อยละ 45 และร้อยละ 70
  ตามลำดับ ของปริมาณการจำหน่ายทั้งหมดในประเทศ

3. ธุรกิจคอนกรีตผสมเสร็จ

  บริษัท ทีพีไอ คอนกรีต จำกัด (ถือหุ้นร้อยละ 99.99 โดยบริษัทฯ)
  เป็นผู้ผลิตคอนกรีตผสมเสร็จรายใหญ่หนึ่งในสองของประเทศ โดยมีส่วนแบ่งการตลาดร้อยละ 13
  ของปริมาณการจำหน่ายทั้งหมดในประเทศ

  4. ธรุกิจผลิตกระเแสไฟฟ้า

  บริษัท ทีพีไอ โพลีน เพาเวอร์ จำกัด (ถือหุ้นร้อยละ 99.99 โดยบริษัทฯ)
  ดำเนินธุรกิจโรงไฟฟ้าจากพลังงานความร้อนทิ้งขนาด 36
  เมกกะวัตต์ที่ได้ดำเนินการในเชิงพาณิชย์แล้วตั้งแต่ปี 2552
  และเพื่อลดต้นทุนด้านพลังงานลงอย่างต่อเนื่อง บริษัท ทีพีไอ โพลีน เพาเวอร์ จำกัด
  อยู่ระหว่างขยายกำลังการผลิตของโรงไฟฟ้าพลังงานความร้อนทิ้งเพิ่มอีก 18 เมกกะวัตต์
  โดยคาดว่าจะแล้วเสร็จในปี 2553 ซึ่งเมื่อโครงการดังกล่าวแล้วเสร็จ
  จะทำให้กลุ่มบริษัททีพีไอโพลีนมีโรงไฟฟ้าพลังงานความร้อนทิ้งขนาดรวมประมาณ 54 เมกกะวัตต์
  ซึ่งจะสามารถลดต้นทุนด้านพลังงานได้ประมาณปีละ 750 - 800 ล้านบาท

  นอกจากนี้บริษัท ทีพีไอ โพลีน เพาเวอร์ จำกัด
  ยังดำเนินธุรกิจสถานีให้บริการน้ำมันและก๊าซธรรมชาติ (NGV)
  ทั้งในกรุงเทพมหานครและต่างจังหวัด
  และปัจจุบันบริษัทอยู่ระหว่างริเริ่มโครงการโรงไฟฟ้าพลังงานทดแทน
  ซึ่งเป็นการนำขยะชุมชุนและขยะอุตสาหกรรมมาใช้ในการผลิตกระแสไฟฟ้า

  5. ธุรกิจผลิตแอมโมเนียมไนเตรทและกรดไนตริก

  บริษัท ไนเตรทไทย จำกัด (กิจการร่วมค้าของบริษัทฯ ถือหุ้นร้อยละ 50 โดยบริษัทฯ)
  เป็นผู้นำและครองส่วนแบ่งตลาดสูงสุดในประเทศโดยบริษัท ไนเตรทไทย จำกัด
  เป็นผู้ผลิตกรดไนตริกเพียงรายเดียวในประเทศ

  นอกจากนี้ บริษัทฯยังลงทุนในธุรกิจอื่นผ่านบริษัทย่อย บริษัทร่วมของบริษัทฯ
  ซึ่งครอบคลุมทั้งธุรกิจประกันชีวิต ธุรกิจพัฒนาที่ดินและที่พักอาศัย
  และธุรกิจรับจ้างขนส่งคอนกรีตผสมเสร็จ เป็นต้น

  โครงสร้างรายได้จากการขาย

หน่วย : ล้านบาท

+-----------+-------------+--------+----+----+----+----+----+----+
| ผลิตภัณฑ์    | ดำเนินการโดย | %      | 25 |    | 25 |    | 25 |    |
|           |             | กา     | 50 |    | 51 |    | 52 |    |
|           |             | รถือหุ้นข |    |    |    |    |    |    |
|           |             | องบริษัท |    |    |    |    |    |    |
+-----------+-------------+--------+----+----+----+----+----+----+
|           |             |        | ร  | %  | ร  | %  | ร  | %  |
|           |             |        | าย |    | าย |    | าย |    |
|           |             |        | ได้ |    | ได้ |    | ได้ |    |
+-----------+-------------+--------+----+----+----+----+----+----+
| ปูนซีเมนต์   | บมจ. ทีพีไอ   | -      | 13 | 5  | 13 | 5  | 12 | 5  |
|           | โพลีน        |        | ,4 | 3. | ,3 | 2. | ,9 | 9. |
|           |             |        | 19 | 84 | 87 | 07 | 94 | 44 |
+-----------+-------------+--------+----+----+----+----+----+----+
| คอนก      | บจก. ทีพีไอ   | 99.99  | 3  | 1  | 3  | 1  | 3  | 1  |
| รีตผสมเสร็จ | คอนกรีต      |        | ,2 | 3. | ,5 | 3. | ,0 | 3. |
|           |             |        | 47 | 03 | 80 | 93 | 17 | 80 |
+-----------+-------------+--------+----+----+----+----+----+----+
| เม็ดพลาสติก | บมจ. ทีพีไอ   | -      | 8  | 3  | 8  | 3  | 7  | 3  |
|           | โพลีน        |        | ,0 | 2. | ,0 | 1. | ,1 | 2. |
|           |             |        | 98 | 49 | 82 | 44 | 21 | 58 |
+-----------+-------------+--------+----+----+----+----+----+----+
| กระแสไฟฟ้า | บจก. ทีพีไอ โ | 99.99  | 4  | 1. | 7  | 2. | 9  | 4. |
| และธุรก    | พลีน เพาเวอร์ |        | 09 | 64 | 35 | 86 | 62 | 40 |
| ิจสถานีบริกา |             |        |    |    |    |    |    |    |
| รน้ำมันและก |             |        |    |    |    |    |    |    |
| ๊าซธรรมชาติ |             |        |    |    |    |    |    |    |
+-----------+-------------+--------+----+----+----+----+----+----+
| แอมโมเ    | บจก. ไ      | 50.00  | 6  | 2. | 9  | 3. | 6  | 2. |
| นียมไนเตรท | นเตรทไทย 1/ |        | 42 | 58 | 08 | 53 | 52 | 98 |
+-----------+-------------+--------+----+----+----+----+----+----+
| อื่น ๆ      |             |        | (  | (3 | (  | (3 | (  | (  |
|           |             |        | 88 | .5 | 98 | .8 | 2, | 13 |
|           |             |        | 9) | 7) | 4) | 3) | 88 | .2 |
|           |             |        |    |    |    |    | 5) | 0) |
+-----------+-------------+--------+----+----+----+----+----+----+
| รวม       |             |        | 24 | 10 | 25 | 10 | 21 | 10 |
|           |             |        | ,9 | 0. | ,7 | 0. | ,8 | 0. |
|           |             |        | 26 | 00 | 08 | 00 | 60 | 00 |
+-----------+-------------+--------+----+----+----+----+----+----+

หมายเหตุ : 1/ เป็นกิจการร่วมค้า

3.4 เป้าหมายการดำเนินธุรกิจ

  บริษัทฯมีเป้าหมายที่จะรักษาความสามารถในการแข่งขันในอุตสาหกรรมการผลิตและจำหน่ายปูนซีเมนต์
  คอนกรีตผสมเสร็จ รวมถึงเม็ดพลาสติกและผลิตภัณฑ์อื่นๆในเครือทีพีไอโพลีน
  ทั้งในประเทศและต่างประเทศ
  โดยมีความมุ่งมั่นที่จะเพิ่มประสิทธิภาพการผลิตโดยลดต้นทุนด้านพลังงาน เน้นคุณภาพสินค้า
  ระบบการจัดส่ง ระบบการจัดสภาพสิ่งแวดล้อม ความปลอดภัยและอาชีวอนามัยของพนักงาน
  โดยมีการกำกับดูแลกิจการที่ดีรวมถึงการมีส่วนร่วมในการช่วยเหลือสังคม